**УГОВОР бр.** \_\_\_\_\_\_\_\_\_\_

**о пружању услуга**

Закључен у Бања Луци дана \_\_.\_\_. 2025. год. између:

1. **„\_\_\_\_\_\_\_\_\_\_\_“ \_\_\_\_\_\_\_\_**, са сједиштем на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЈИБ: \_\_\_\_\_\_\_\_\_\_\_\_\_\_\_\_, ПДВ број: \_\_\_\_\_\_\_\_\_\_\_\_\_\_\_, кога по основу \_\_\_\_\_\_\_\_\_\_\_\_\_\_\_\_ заступа \_\_\_\_\_\_\_\_\_\_\_\_\_\_\_\_\_\_\_\_\_, (у даљем тексту: **Извршилац**), са једне стране,

и

2. **“ОПТИМА Група“ д.о.о. Бања Лука**, са сједиштем на адреси ул. Краља Алфонса XIII бр.37а, 78000 Бања Лука, ЈИБ: 4402785320005, ПДВ број: 402785320005, које заступа директор Андреј Складчиков, који поступа по основу Одлуке о организовању, број: OPU-2178/24 (у даљем тексту: **Наручилац**), са друге стране,/у даљем тексту сви заједно: Уговорне стране/

**Члан 1.**

1. Извршилац се обавезује пружити сљедеће услуге: царинско посредовањe при увозу и извозу нафтних деривата, моторних и базних уља, адитива и сировина Наручиоца (у даљем тексту - Услуге).
2. Све дозволе, сагласности и друге радње неопходне за пружање услуга добија и спроводи Извршилац својим сопственим снагама, осим ако није другачије изричито предвиђено условима овог Уговора. Трошкови дозвола, сагласности и других неопходних радњи укључени су у цијену услуга по Уговору.

**Члан 2.**

1. Технички и организациони услови, као и захтјеви за пружање Услуга одређени су Спецификацијом услуга (Прилог бр. 1 уз овај Уговор).
2. Обими Услуга који су пружени са одступањем од Спецификације услуга (Прилог бр. 1 уз овај Уговор), а који нису договорени са Наручиоцем, као и додатни обими Услуга који су пружени без писане сагласности Наручиоца, не прихваћају се на наплату, осим ако се не ради о непредвиђеним услугама које су нужне за обезбјеђење стабилности резултата услуга, правилног тока извођења услуга и нормалног коришћења резултата услуга или за спречавање настанка штете, ако због хитности или других оправданих разлога нема могућности да се за те услуге претходно обезбједи налог Наручиоца. У том случају Извршилац је дужан да без одлагања обавијести Наручиоца о непредвиђеним услугама које је пружио/извршио или је њихово извршење у току и о разлозима који су непредвиђене услуге изазвали. Извршилац, који није обавијестио Наручиоца о потреби пружања додатних Услуга, нема право да тражи плаћање за ове Услуге ни у случају да су те Услуге биле укључене у акт о примопредаји извршених услуга који је потписао представник Наручиоца. Извршилац има право да плати наведене услуге само уз писану сагласност Наручиоца.
3. Све документе, информације, материјале и опрему потребну за пружање услуга доставља Извршилац, осим ако није другачије изричито предвиђено условима овог Уговора. Пружање услуга врши се радом и средствима Извршиоца, осим ако није другачије изричито предвиђено условима овог Уговора.
4. Мјесто пружања услуга: Пословне јединице на царинским испоставама: Бања Лука, Градишка, Брод, Шамац, Орашје, Брчко, Рача-Бијељина, Каракај, Аеродром Сарајево, Изачић-Бихаћ, Градина Доња, Нови Град, Приједор, Добој, Сарајево, Тузла, Бијача и Каменско.

**Члан 3.**

3.1. Укупна вриједност Уговора износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) КМ без ПДВ-а, \_\_\_\_\_\_\_\_\_\_\_\_\_\_\_\_\_\_ КМ са ПДВ-ом.

3.1.1. Наручилац није обавезан наручити услуге у максималној вриједности Уговора. Извршилац ће обрачунати и фактурисати само стварно извршене услуге.

Цијене услуга су фиксне и непромјењиве за вријеме важења овог Уговора.

У укупну вриједност овог Уговора нису укључени зависни трошкови које Извршилац може имати приликом посредовања у царинском поступку, а које плаћа у име и за рачун Наручиоца и као такве, износе зависних трошкова, преноси кроз фактуре Наручиоцу за услуге извршене у посредовању у царинском поступку.

Извршилац нема право да захтијева повећање фиксне цијене, а Наручилац - њено смањење, укључујући и случај када у тренутку закључивања Уговора није постојала могућност да се предвиди пуни обим услуга које се пружају или трошкова који су за то потребни, осим ако се цијена због промјењених околности повећа или смањи за више од 10%. У том случају може се захтјевати само разлика у цијени која прелази 10% и то након обостраног усаглашавања уговорних Страна, у форми Анекса Уговора.

У укупну вриједност Уговора укључују се сви трошкови, издаци и расходи Извршиоца које је исти имао приликом пружања услуга по Уговору (укључујући и трошкове везане за превоз, осигурање, као и порези, таксе, царине и остала обавезна плаћања, која се морају платити у вези са извршењем Уговора).

* 1. Плаћања по овом Уговору врши Наручилац на сљедећи начин:

3.2.1. По потпуном извршењу посла, након уредног раздужења код царине, Извршилац ће испоставити фактуру Наручиоцу у износу једнаком извршеним услугама из Прилога 1 овог уговора. Извршилац је, уз приложену фактуру, обавезан доставити Наручиоцу комплетну документацију за сваку издату фактуру. Наручилац се обавезује да за извршене услуге из прилога 1 овог Уговора плати Извршиоцу у року од \_\_ (\_\_\_\_\_\_\_\_\_\_\_\_) дана од датума испостављања фактуре према банкарским реквизитима из члана 15. овог Уговора, а обавезе по основу трошкова царине, акциза и ПДВ дужан је да плати одмах након извршеног царињења, а нaјкасније у року од 8 (осам) дана од дана испостављања фактуре. Уколико Наручилац не испуни обавезе из претходног става, Извршилац има право да без претходног упозорења искористи инструменте принудне наплате који му по закону стоје на располагању.

3.2.2. Извршилац ће вршити плаћање царина и ПДВ-а за робу приликом увоза, извоза или провоза кроз Босну и Херцеговину, у року од 8 (осам) календарских дана од дана улаза односно излаза робе, по испостављеним царинским фактурама, према банкарским реквизитима из члана 15. овог Уговора.

3.2.3. Датумом плаћања сматра се датум исплате новчаних средстава са жиро-рачуна Наручиоца.

**Члан 4.**

4.1. Извршилац се обавезује да ће услуге посредовања при царинском поступку вршити сукцесивно, одмах по приспјећу сваке пошиљке на царинске терминале.

4.2. Извршилац се обавезује да ће извршити организацију и транспорт роба у унутрашњем и међународном саобраћају у складу са потребама Наручиоца, дајући предност при превозу пошиљки Наручиоца ради уговорног везивања.

4.3. Сваки поновни пријем пружених Услуга од стране Наручиоца врши се на начин предвиђен овим одјељком Уговора.

4.4. У случају да између Наручиоца и Извршиоца доће до спора око недостатака пружених услуга или узрока настанка истих, на захтјев било које од Уговорних страна мора да буде покренуто вјештачење. Трошкове вјештачења сноси Извршилац, осим у случајевима када вјештачењем нису утврђене повреде уговора од стране Извршиоца, односно узрочно-посљедичне везе између радњи Извршиоца и откривених недостатака. У тим случајевима трошкове вјештачења сноси Уговорна страна која је захтијевала покретање вјештачења, а ако је оно покренуто по договору између Уговорних страна, онда их сносе обје стране у једнаким дијеловима.

**Члан 5.**

1. **Извршилац се обавезује да:**

5.1.1. израђује документацију за коначно царињење робе,

5.1.2. у случају недостатка потребне документације врши привремено царињење робе,

5.1.3. послове обавља по FIATA моделу рада међународног шпедитера,

5.1.4. проведе све царинске процедуре уз примјену Закона о царинској политици БиХ, ЦЕФТА

споразума, ССП са Европском унијом,

5.1.5. примјењује важећи Закон о ПДВ-у у царинском поступку,

5.1.6. изврши тарифирање роба по царинској тарифи,

5.1.7. осигура робу у транспорту, уколико то Наручилац изричито захтјева,

5.1.8. обавезно прилаже 3/8 примјерак царинске декларације овјерен од стране царине приликом раздужења извоза,

5.1.9. доставља копију документације након извршеног царињења робе,

5.1.10. по налогу Наручиоца ангажује стране извршиоце (превозник, складиштар, итд.) одговара за све нежељене радње и посљедице на роби, као и да врши сталну контролу над њиховим радом,

5.1.11. уредно, потпуно и на вријеме обавјештава Наручиоца о стању кретања робе и динамици извршења шпедитерског посла,

5.1.12. уколико примјети недостатке у налогу о томе одмах обавјести Наручиоца, односно да по пријему налога, а прије почетка његовог извршења, изврши стручну анализу, достави стручно мишљење са конкретним предлозима. Без писмене сагласности Наручиоца није овлаштен да мијења налог,

5.1.13. одговара за уредно издавање и попуњавање царинских докумената и образаца који прате робе и који одређују трошкове царине, такси, возарине и других трошкова, те је дужан упозорити Наручиоца на недостатке у његовом налогу, поготово оне који га излажу већим трошковима и евентуалној штети,

5.1.14. пружи стручну помоћ у свим спољнотрговинским пословима,

5.1.15. савјесно и на вријеме изврши наложене радње и услуге,

5.1.16. обезбиједи царинску гаранцију у висини царине и ПДВ-а у трајању до 8 (осам) дана, уз плаћање провизије за кориштење исте од стране Наручиоца,

5.1.17. у случају штете на роби која му је повјерена, обавјести Наручиоца и обезбиједи записник од мјеродавних стручних служби ради осигурања регресних права за обештећење Наручиоца,

5.1.18. све повјерене послове обавља стручно, савјесно и са пажњом доброг привредника, водећи рачуна о интересима Наручиоца,

5.1.19. извјештава Наручиоца о стању извршења посла и о свим чињеницама које су од значаја за очување интереса Наручиоца,

5.1.20. Наручиоцу надокнади сваку штету која наступи усљед његовог поступања које није у складу са одредбама овог Уговора и интересима Наручиоца,

5.1.21. Наручиоцу надокнади цјелокупну штету која наступи усљед откривања трећим лицима података који се сматрају пословном тајном,

5.1.22. одговара за пропусте учињене у раду који су против професије и правила струке (кашњења, немар у раду, губитак робе или докумената, итд.)

5.1.23. изврши све остале неопходне радње приликом царинског посредовања које су у интересу Наручиоцу.

5.1.24. Пружати Услуге које су предвиђене овим Уговором квалитетно, сагласно правилима струке, по уговореној техничкој документацији, техничким прописима и стандардима, у обиму и у року утврђеним овим Уговором.

5.1.25. Сносити одговорност за неадекватан квалитет пружених услуга, као и за квалитет достављених материјала.

**5.2. Наручилац се обавезује да:**

5.2.1. обезбједи потребну документацију за царињење роба, (фактуре за робу, фактуре трошкова транспорта роба и другу документацију која буде потребна при царињењу роба),

5.2.2. плати провизију за кориштење царинске гаранције Извршиоца,

5.2.3. Извршиоцу надокнади трошкове за извршене услуге у складу са чланом 3. овог Уговора.

5.3. Наручилац има право:

5.3.1. У било ком тренутку контролисати процес пружања Услуга које пружа Извршилац, не уплићући се у његову дјелатност и не нарушавајући рокове пружања Услуга по овом Уговору.

5.3.2. Наручилац има право да у било које вријеме једнострано одустане од извршења Уговора, при том је дужан да плати Извршиоцу само дио утврђене цијене пропорционално дијелу услуга које су пружене прије добијања обавјештења о одустанку Наручиоца од извршења Уговора.

У случају једностраног одустанка Наручиоца од извршења Уговора, исти ће се сматрати раскинутима од датума када Извршилац добије писано обавјештење Наручиоца о одустанку извршења Уговора, или од другог датума који је наведен у том обавјештењу.

**Члан 6.**

6.1. 3а неизвршење и/или непотпуно, односно дјелимично извршавање обавеза по овом Уговору, оштећена страна има право тражити, од Уговорне стране која је прекршила обавезе, уговорну казну у висини од 0,1% од вриједности Уговора за сваки дан кашњења.

6.2. Датум почетка урачунавања износа уговорне казне Уговорне стране су се договориле да буде датум неизвршавања и/или непотпуног, односно дјелимичног извршавања својих обавеза у роковима одређених овим Уговором, једном од страна, независно од њиховог признања дужником. Приликом наплаћивања било којих уговорених казни, затезних камата, пенала, предвиђених овим Уговором, не ослобађа Уговорне стране од извршења обавеза које произилазе из овог Уговара.

6.3. Наручилац има право да наплати пенале, губитке Наручиоца и друге износе који припадају Наручиоцу, од исплата које припадају Извођачу приликом извршења плаћања по овом Уговору.

6.4. Наручилац има право да одбије (у цјелини или дјелимично) плаћање услуга, ако услуге не одговарају захтјевима Уговора/Спецификације услуге или нису у потпуности извршене.

**Члан 7.**

7.1. Приликом извршења обавеза по овом Уговору, Уговорне стране, њихова повезана лица, радници или посредници неће платити, неће предложити да плате и неће дозволити плаћање било којих новчаних средстава или материјалних вриједности било којим лицима,, директно или индиректно, ради вршења утицаја на радње или одлуке таквих лица, а у циљу стицања одређених незаконитих предности, или у друге незаконите сврхе.

Приликом извршавања својих обавеза по овом Уговору, Уговорне стране, њихова повезана лица, радници или посредници неће вршити радње, које су законским прописима који се односе на овај Уговор квалификоване као давање или узимање мита, потплаћивање, као и радње којим се крше захтјеви из важећих законских прописа и међународних правних аката о борби против легализације (прања новца) од стечених криминала.

Свака од Уговорних страна овог Уговора одбиће да на било који начин стимулише раднике друге Уговорне стране, укључујући давање новчаних износа, поклона, бесплатног извршавања радова (услуга) за њихов рачун, као и на друге начине који нису наведени у овој тачки, а којим би се такав радник ставио у одређену зависност, и којим би се обезбиједило да тај радник врши одређене радње у корист Уговорне стране која је омогућила такву стимулацију.

Под радњама радника, које би такав радник вршио у корист Уговорне стране која му је омогућила стимулацију, подразумијева се:

* омогућавање неоправданих предности у односу на друге извођаче;
* давање одређених гаранција;
* убрзање постојећих процедура;
* друге радње које такав радник врши у оквиру својих радних дужности, а које су у супротности са принципима транспарентности и отворености у односима између Уговорних страна.

У случају да нека од Уговорна страна сумња да је дошло или да може доћи до повреде неке од одредби из овог члана Уговора, та Уговорна страна је дужна да обавијести о томе другу Уговорну страну у писаном облику. У таквом писаном обавјештењу дата Уговорна страна је дужна да се позове на чињенице или да достави материјале који основано потврђују, или дају основу за претпоставку да је дошло или да може доћи до повреде одређених одредби из овог члана Уговора. Након што упути писано обавјештења одговарајућа Уговорна страна има право да обустави извршење својих обавеза по овом Уговору све док од друге Уговорне стране не добије потврду да до повреде није дошло или неће доћи. Таква потврда мора бити послана у року од 10 (десет) радних дана од датума пријема писаног обавјештења.

Уговорне стране овог Уговора прихватиће спровођење поступака за спрјечавање корупције и конторлисаће поштовање истих. При томе ће Уговорне стране уложити разумне напоре да минимизирају ризике из пословних односа са сауговорачима који могу бити укључени у коруптивне активности, и узајамно ће сарађивати у циљу спријечавања корупције. При том ће Уговорне стране осигурати спровођење контролних поступака у циљу спречавања ризика од укључивања Уговорних страна у коруптивне активности.

Уговорне стране ће гарантовати спровођење одговарајућег поступка везано за чињенице достављене током извршења овог Уговора, уз поштовање принципа повјерљивости и примјену ефикасних мјера за отклањање проблема у пракси и спрјечавања могућих конфликтних ситуација.

Уговорне стране ће гарантовати пуну повјерљивост везано за извршење одредби из овог члана Уговора, као и одсуство негативних посљедица како укупно за Уговорну страну која се обратила са захтјевом, тако и за конкретне раднике Уговорне стране која се обратила са захтјевом, а који су пријавили извршене повреде.

У случају да једна од Уговорних страна прекрши обавезу уздржавања од радњи забрањених овим чланом и/или у случају да друга Уговорна страна у Уговором утврђеном року не добије потврду тога да до повреде није дошло или неће доћи, друга Уговорна страна може да раскине овај Уговор на законом утврђен начин. Уговорна страна на чију је иницијативу а по основама предвиђеним одредбама овог члана, Уговор био раскинут, има право да захтијева накнаду стварне штете која је настала због таквог раскида.

**Члан 8.**

8.1. "Вишa силa" прeдстaвљa билo кaкaв дoгaђaj, кojи излaзи извaн грaницa кoнтрoлe Наручиоца или Извршиоца, у зaвиснoсти oд тoгa o чeму сe рaди, и кoja нaстaje нeзaвиснo oд тoгa кaквe je мjeрe прeдoстрoжнoсти прeдузeлa дoтичнa Стрaнa и oднoси сe нa сљeдeћe дoгaђaje:

a) рaт, нeприjaтeљскa дejствa или рaтнe oпeрaциje (нeзaвиснo oд тoгa дa je рaт oбjaвљeн или ниje), упaд, дjeлoвaњe спoљњeг прoтивникa, грaђaнски рaт, или

б) устaнaк, рeвoлуциja, пoбунe, бунe, збaцивaњe сa влaсти цивилнe или вojнe влaдe, зaвjeрa, oружaни сукoби, друштвeни нeмири, тeрoристички aкти, или

ц) кoнфискaциja, нaциoнaлизaциja, мoбилизaциja, пљeнидбa или рeквизициja пo нaрeђeњу билo кoje влaдe или прaвних или ствaрних влaсти или влaдaрa или збoг нeкoг другoг чињeњa или нeчињeњa лoкaлнe влaсти или влaдaрa или збoг нeкoг другoг чињeњa или нeчињeњa лoкaлнoг oргaнa влaсти или нaциoнaлнe влaдe, или

д) штрajк, сaбoтaжa, лoкaут, eмбaргo, oгрaничeњe увoзa/извoзa, блoкирaњe лукa, нeдoстaтaк oбичних срeдстaвa друштвeнoг трaнспoртa и вeзe, брoдoлoми, нeдoстaткa или oгрaничeњe у снaбдиjeвaњу eлeктричнoм eнeргиjoм, eпидeмиja, кaрaнтин, кугa, или

e) зeмљoтрeси, клизиштa, прoрaдa вулкaнa, пoжaр, пoплaвe или пojaвa цунaмиja, тajфун или циклoн, урaгaн, oлуja, удaр грoмa или другe пojaвe сa кaтaстрoфaлним пoсљeдицaмa, испуштaњe рaдиjaциje, удaрни тaлaси пoслиje aтoмских удaрa, рaдиoaктивнo дjeлoвaњe нa лoкaлну срeдину, удaрни тaлaси, кoje изaзивajу aвиoни или други лeтeћи oбjeкти или други дoгaђajи, кoje oбjeктивнo ниje мoглa прeдвидjeти нити jeднa Стрaнa или другe прирoднe и вjeштaчки изaзвaнe oкoлнoсти.

8.2. Пoд услoвoм дa вишa силa сприjeчи, зaсмeтa или прoлoнгирa извршeњe oбaвeзa из Угoвoрa нeкe oд Стрaнa-угoвoрницa, тa Стрaнa je oбaвeзнa дa у писaнoj фoрми oбaвиjeсти дугу стрaну o нaстaлoj ситуaциjи и дoгaђajимa у рoку oд 5 (пeт) дaнa пoслиje пojaвe тaквe ситуaциje и дa прeдa пoтврдe издaтe oд стрaнe нaдлeжних oргaнa у нajкрaћeм рoку.

8.3. Стрaнa или Стрaнe, кoja пoшaљe тaквo oбaвjeштeњe, бићe oслoбoђeнa oд извршeњa или пoтпунoг извршeњa свojих oбaвeзa пo Угoвoру свe дoтлe, дoк трaje oдгoвaрajућa вишa силa и у oнoj мjeри у кojoj тa силa спрeчaвa, смeтa или прoлoнгирa тoj стрaни извршeњe свojих oбaвeзa.

8.4. Стрaнa или Стрaнe, кoje су излoжeнe дjeлoвaњу вишe силe улaжу рaзумнe нaпoрe кaкo би сe умaњилe пoсљeдицe дjeлoвaњa вишe силe нa извршeњe њихoвих oбaвeзa прeмa Угoвoру, aли тo нe утичe нa прaвo свaкe стрaнe дa имa прaвo рaскинути Угoвoр у склaду сa услoвимa, нaвeдeним у дaљeм тeксту, тaчкoм 8.6.

8.5. Билo кaквa зaдржaвaњa или нeизвршeњe нeкe oд Стрaнa свojих oбaвeзa збoг дjeлoвaњa вишe силe,

a) нe прeдстaвљajу рaзлoг зa нeизвршaвaњe или кршeњe услoвa Угoвoрa, и

б) нe прeдстaвљajу рaзлoг зa пoднoшeњe билo кaквe рeклaмaциje у oднoсу нa штeту или нa трoшкoвe и издaткe, кojи су вeзaни зa њих, у oнoj мjeри у кojoj су oвa зaдржaвaњa или нeизвршaвaњa пoсљeдицa дjeлoвaњa вишe силe.

8.6. Укoликo oкoлнoсти вишe силe трajу 30 (тридесет) и вишe дaнa, свaкa Стрaнa имa прaвo дa рaскинe Угoвoр с тим дa je oбaвeзнa дa oбaвиjeсти другу Стрaну o свojoj нaмjeри.

8.7. У циjeлoм пeриoду трajaњa oкoлнoсти вишe силe oбaвeзe измeђу Угoвoрних стрaнa мируjу, a пo прeстaнку вaжeњa свaкa Угoвoрнa стрaнa je дужнa извршити oбaвeзe прeузeтe oвим Угoвoрoм.

8.8. У случajу рaскидa Угoвoрa усљeд oкoлнoсти дjeлoвaњa вишe силe, Наручилац ћe плaтити Извршиоцу зa стварно извршене услуге, примљене на записник, чији резултат пoстaje влaсништвo Наручиоца.

**Члан 9.**

9.1. Свака од Страна дужна је да обезбиједи заштиту Повјерљивих информација, које јој постану доступне у оквиру овог Уговора, од неовлаштеног коришћења, ширења или објављивања.

9.2. За потребе овог Уговора, термин „Повјерљиве информације“ означава све информације по овом Уговору које имају стварну или потенцијалну вриједност због тога што су непознате трећим лицима, које нису намијењене ширу дистрибуцију и/или коришћење од стране неограниченог круга лица, које задовољавају захтјеве из законских прописа Босне и Херцеговине, или информације које Стране изричито дефинишу као повјерљиве.

9.3. Заштита повјерљивих информација мора се осигуравати у периоду извршења овог Уговора, као и у року од три године од завршетка његовог рока важења, а у погледу „know-how“ – све док је на снази повјерљивост података који чине његов садржај. Одговарајућа Страна овог Уговора сноси одговорност за чињење (нечињење) својих радника и других лица која добију приступ Повјерљивим информацијама.

9.4. Обавезе поштовања повјерљивости, које су предвиђене овим Уговором, не обухватају случајеве достављања информација државним органима на начин утврђен законским прописима Босне и Херцеговине, а такође се не односе на јавно доступне информације, које су постале познате трећим лицима без кривице Страна.

9.5. Штета, изазвана повредом одредбе о повјерљивости, одређује се и надокнађује у складу са важећим законским прописима Босне и Херцеговине.

**Члан 10.**

10.1. Сви спорови и несугласице, које могу настати између Уговорних страна по овом Уговору или у вези са њим, рјешавају се путем преговора између Уговорних страна, а ко у томе не успију уговора се надлежност Окружног привредног суда у Бања Луци.

10.2. Међусобни односи између Уговорних страна који нису регулисани овим Уговором регулишу се Законом о облигационим односима.

**Члан 11.**

11.1. Овај Уговор може бити раскинут прије истека рока, на начин и под условима који су предвиђени овим Уговором и важећим законодавством.

**Члан 12.**

12.1. Овај Уговор ступа на снагу са даном када га потпишу обје Уговорне стране и важи 12 (дванаест) мјесеци или док не наступи услов за једнострани или споразумни раскид Уговора.

12.2. Све измјене и допуне овог Уговора важе само ако су састављене у писаној форми у виду анекса Уговора и ако су их потписале обје Уговорне стране.

12.3. Приликом промјене назива (имена) Уговорних страна, њихових правних статута и правне одговорности, адреса и банкарских података, Уговорна страна, код које је дошло до измјена, је дужна да у року од три дана о томе обавијести другу Уговорну страну.

12.4. Ни једна од Уговорних страна нема право предати своје обавезе по овом Уговору трећој страни без писане сагласности друге Уговорне стране.

12.5. Уговорне стране су сагласне да, уколико у било ком тренутку било који члан овог Уговора јесте или постане незаконит, неправоснажан или непримjенљив у било ком погледу, онда законитост, правоснажност или примјенљивост осталих чланова овог Уговора неће бити нарушена.

12.6. Овај Уговор је сачињен у два оригинална примјерка на српском језику, који имају исту правну снагу, по један примјерак за сваку Уговорну страну.

Прилози уз овај Уговор, који су наведени у наставку, су његов саставни дио:

|  |  |  |  |
| --- | --- | --- | --- |
| Ред. бр. | Назив документа | | Број прилога |
| 1. | Спецификација услуга | | бр. 1 |
| 2. | Акт о примопредаји извршених услуга | | бр. 2 |
| **Члан 13.**  **Наручилац**  „ОПТИМА Група“ д.о.о.  Адреса: ул. Краља Алфонса XIII бр.37А  78000 Бања Лука  Адреса за преписку: [info@optimagrupa.net](mailto:info@optimagrupa.net)   |  | | --- | | Матични број: 11033156  ЈИБ: 4402785320005  ПИБ: 402785320005  Број текућег рачуна: 567-241-11000261-32  Назив банке: „ATOS BANK“ а.д. Бања Лука | |  | | Директор  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (назив функције)  / / / Андреј Складчиков /  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) (име и презиме) | | | | **Извршилац**   |  |  |  | | --- | --- | --- | |  |  |  | | Адреса: |  |  | | Адреса за преписку: |  |  | | ЈИБ:  ПИБ:  Регистрација:  Телефон:  Број текућег рачуна:  Назив банке: |  |  |   Директор  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (назив функције)    / / / /  \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (потпис) (име и презиме) | | |

Прилог бр. 1

о пружању услуга

од \_\_\_\_\_\_\_\_\_\_ 2025. год. бр.\_\_\_\_\_

**СПЕЦИФИКАЦИЈА УСЛУГЕ**

**уз уговор о пружању услуга**

**бр. \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ 2025. год.**

|  |  |  |  |
| --- | --- | --- | --- |
| **Ред. Бр.** | **ОПИС УСЛУГЕ** | **Јед. мјере** | **Цјена по јед. мјере у КМ без ПДВ-а** |
| 1. **Копненим путем** | | | |
| 1.1. | Пријављивање робе на граници (ТП пријава) | ком |  |
| 1.2. | Услуга царинског посредовања при увозу (непотпуна пријава) | ком |  |
| 1.3. | Царинско посредовање за извоз нафтних деривата | декларација |  |
| 1.4. | Царинско посредовање за извоз путем жељезнице по вагон цистерни-ЈЦИ | декларација |  |
| 1.5. | Извозна административна такса | ком |  |
| 1.6. | Услуга царинског посредовање при увозу | камион |  |
| 1.7. | Услуга царинског посредовање при увозу путем жељезнице | Декларација-вагон цистерна |  |
| 1.8. | Увозна административна такса | ком |  |
| 1.9. | Консалтинг услуге | ком |  |
| 1.10. | Остали трошкови | ком |  |
| 1. **Ријечним путем** | | | |
| 2.1. | Царинско посредовање за извозно царињење нафтних деривата | ком |  |
| 2.2. | Попуњавање коносмана | ком |  |
| 2.3. | Попуњавање cargo манифеста | ком |  |
| 2.4. | Попуњавање документа о поријеклу | ком |  |
| 2.5. | Услуга најављивања бродова приликом уласка | ком |  |
| 2.6. | Услуга улазне ревизије | ком |  |
| 2.7. | Услуга најављивања бродова приликом одласка | ком |  |
| 2.8. | Услуга излазне ревизије барже | ком |  |
| 2.9. | Употреба службеног возила | км |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **НАРУЧИЛАЦ** | | | |  | **ИЗВРШИЛАЦ** | | | |
| Директор | | | |  | Директор | | | |
| (назив функције) | | | |  | (назив функције) | | | |
| / | / | Андреј Складчиков | / |  |  | / |  | / | |
| (потпис) |  | (име и презиме) |  |  | (потпис) |  | (име и презиме) |  | |

Прилог бр. 2.

|  |  |  |  |  |  |  |
| --- | --- | --- | --- | --- | --- | --- |
| Наручилац: | |  | | | | |
| Извршилац: | |  | | | | |
| Објекат: | |  | | | | |
| Основа: | | Уговор бр.\_\_\_\_\_од\_\_\_\_\_\_\_\_\_год. | | | | |
|  |  |  | |  |  |  |
|  |  |  | |  |  |  |
|  |  | **АКТ бр.\_\_\_** | |  |  |  |
| **о примопредаји извршених услуга** од \_\_\_\_\_\_\_\_ год. | | | | | | |
| за период од \_\_\_\_\_\_\_\_\_\_\_\_\_\_\_\_\_\_\_\_\_\_\_\_године до \_\_\_\_\_\_\_\_\_\_\_\_\_\_\_\_\_\_\_\_\_\_године | | | | | | |
|  |  |  |  | |  |  |
| Ми, доле потписани, представник Наручиоца, са једне стране и представник Извршиоца, са друге стране, саставили смо овај Акт о томе, да је Извршилац пружио, а Наручилац примио услуге,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, који се вршио на територији \_\_\_\_\_\_\_\_\_\_\_\_\_\_. | | | | | | |
| У складу са Чланом бр. 3 Уговора бр.\_\_\_\_\_ од \_\_\_\_\_\_ године, подлијеже исплати: | | | | | | |
|  |  |  |  | |  |  |
| Ред. бр. по Обрачуну | Назив услуга | Јед. Мјере | Количина | | Цијена | Вриједност |
| 1 | 2 | 3 | 4 | | 5 | 6 |
| 1 |  |  |  | |  |  |
|  |  | **Укупно** |  | |  | **\_\_\_\_\_\_\_\_\_\_** |
|  |  |  |  | |  |  |
| **Укупно пружено услуга на износ:**  Услуге су пружене у потпуности, у утврђеним роковима и са одговарајућом квалитетом. Стране немају примједби једна према другој. | | | | | | |
|  |  |  |  | |  |  |

**Наручилац Извршилац**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**